EVROPSKA KOMISIJA Bruselj, 5.10.2020 COM(2020) 633 final 2020/0284(NLE) Predlog SKLEP SVETA o stališču, ki se v imenu EU zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v zvezi s prilagoditvijo nekaterih referenčnih količin iz Priloge IV k SGP



OBRAZLOŽITVENI MEMORANDUM 1.Predmet urejanja predloga Ta predlog se nanaša na sklep o določitvi stališča, ki naj se v imenu EU zastopa v Skupnem svetu, ustanovljenem na podlagi Sporazuma o gospodarskem partnerstvu (v nadaljnjem besedilu: SGP ali Sporazum) med Evropsko unijo in državami Južnoafriške razvojne skupnosti (v nadaljnjem besedilu: SADC), ki izvajajo SGP, v zvezi s prilagoditvijo referenčnih količin za nekatere proizvode iz Priloge IV k SGP za namene člena 35 SGP. 2.Ozadje predloga 2.1.Razlogi za predlog in njegovi cilji Člen 35 SGP določa možnost, da lahko Južnoafriška carinska unija (v nadaljnjem besedilu: SACU) uporabi zaščitni ukrep v obliki uvozne dajatve, če v katerem koli dvanajstmesečnem obdobju v SACU uvožena količina katerega koli kmetijskega proizvoda iz Priloge IV k SGP s poreklom iz EU presega referenčno količino za proizvod iz navedene priloge. V Prilogi IV k SGP je razpredelnica, v kateri so navedene referenčne količine za triindvajset (23) proizvodov za dvanajst (12) let („leto 1“, „leto 2“ itd.). V opombi (1) razpredelnice je navedeno, da „[č]e je datum začetka veljavnosti tega sporazuma določen za po letu 2015, referenčne količine za leto 1 za tarifne postavke, označene z zvezdico, ustrezajo povprečnemu uvozu prejšnjih treh let iz EU v SACU. Referenčne količine za naslednja leta (po letu 1) se sorazmerno prilagodijo glede na referenčne količine v tej razpredelnici.“ Člen 113(8) SGP določa, da „[č]e pogodbenice do začetka veljavnosti tega sporazuma sklenejo, da bodo ta sporazum uporabljale začasno, se šteje, da se vsa sklicevanja na datum začetka veljavnosti v tem sporazumu nanašajo na datum, ko se začne ta sporazum začasno uporabljati.“ SGP se začasno uporablja od 10. oktobra 2016. Zato je treba referenčne količine za enajst (11) proizvodov, navedenih v Prilogi IV k SGP (tistih, ki so označeni z zvezdico), prilagoditi v skladu z opombo k razpredelnici iz Priloge IV. 2.2.Skupni svet EU in držav SADC, ki izvajajo SGP Člen 100 SGP ustanavlja Skupni svet, „ki nadzoruje in upravlja izvajanje tega sporazuma“. V členu 101(1) SGP je določeno, da „Skupni svet sestavljajo ustrezni člani Sveta EU in ustrezni člani Evropske komisije ali njihovi predstavniki na eni strani ter ustrezni ministri držav SADC, ki izvajajo SGP, ali njihovi predstavniki na drugi.“ V skladu z njegovimi nalogami iz člena 101(3) Skupni svet: (a)je pristojen za delovanje in izvajanje tega sporazuma ter spremljanje izpolnjevanja njegovih ciljev; (b)prouči vsa pomembna vprašanja, ki se pojavijo v okviru tega sporazuma, ki so v skupnem interesu in vplivajo na trgovino med pogodbenicami; (c)prouči predloge in priporočila pogodbenic za pregled tega sporazuma; (d)daje ustrezna priporočila; (e)spremlja razvoj gospodarskih in trgovinskih odnosov med pogodbenicami; (f)spremlja in ocenjuje vpliv določb o sodelovanju iz tega sporazuma na trajnostni razvoj;

(g)spremlja in proučuje napredek vseh zadev, zajetih v tem sporazumu; (h)določi svoj poslovnik; (i)sestavi poslovnik Odbora za trgovino in razvoj; (j)spremlja delo Odbora za trgovino in razvoj; ter (k)opravlja vse druge dolžnosti v skladu s tem sporazumom. V skladu s členom 102(1) SGP lahko Skupni svet odloča v zvezi z vsemi vprašanji, ki jih zajema Sporazum. Iz opombe 1 v Prilogi IV k SGP je razvidno, da se sprejme sklep za prilagoditev referenčnih količin za proizvode, označene z zvezdico, če je datum začetka veljavnosti SGP po letu 2015 (kot v tem primeru). 2.3.Predvideni sklep Skupnega sveta SGP Na 5. srečanju Odbora za trgovino in razvoj EU in držav SADC, ki izvajajo SGP (katerega naloga je pomoč Skupnemu svetu pri „opravljanju njegovih nalog“ in ki ga sestavljajo predstavniki pogodbenic, „običajno na ravni visokih uradnikov“), so pogodbenice SGP dosegle neformalni dogovor o prilagoditvi ravni, ki sprožijo kmetijske zaščitne ukrepe, v skladu z opombo 1 v Prilogi IV k SGP. Skupni svet je na svojem prvem srečanju 19. februarja 2019 potrdil ta dogovor in sklenil, da bo „ta sklep sprejel s pisnim postopkom ali po elektronski poti, kot je določeno v njegovem poslovniku“. V ta namen so se države SADC, ki izvajajo SGP, zavezale, da bodo EU do 15. marca 2019 posredovale osnutek sklepa Skupnega sveta. EU je ta osnutek prejela približno eno leto pozneje, in sicer 19. februarja 2020. 3.Stališče, ki se zastopa v imenu Unije Predlagani sklep Sveta določa stališče, ki naj se v imenu EU zastopa v Skupnem svetu, ustanovljenem na podlagi SGP, v zvezi s prilagoditvijo nekaterih referenčnih količin iz Priloge IV k SGP. To stališče temelji na predhodnem dogovoru, ki so ga pogodbenice SGP dosegle na prvem srečanju Skupnega sveta SGP. Predmet urejanja predloga se nanaša na trgovinsko politiko, za katero ima Unija izključno zunanjo pristojnost na podlagi člena 3(2) PDEU. 4.Pravna podlaga 4.1.Postopkovna pravna podlaga 4.1.1.Načela Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“. 4.1.2.Uporaba v obravnavanem primeru Skupni svet je bil ustanovljen na podlagi SGP. Sklep, ki ga bo sprejel Skupni svet, bo imel pravne učinke. Predvidena sprememba bo po sprejetju imela pravne učinke po mednarodnem pravu v skladu s členom 35 SGP in Prilogo IV k SGP.

Predvideni sklep ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega sklepa, glede katerega naj bi se v imenu Unije zastopalo stališče. Če ima predvideni sklep dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Cilj in vsebina predvidenega sklepa se nanašata na skupno trgovinsko politiko. Materialna pravna podlaga za predlagani sklep je zato prvi pododstavek člena 207(4) PDEU. 4.3.Zaključek Pravna podlaga za predlagani sklep bi moral biti prvi pododstavek člena 207(4) v povezavi s členom 218(9) PDEU. 5.Objava predvidenega sklepa Ker bo sklep Skupnega sveta spremenil SGP, ga je po sprejetju primerno objaviti v Uradnem listu Evropske unije. 2020/0284 (NLE) Predlog SKLEP SVETA o stališču, ki se v imenu EU zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v zvezi s prilagoditvijo nekaterih referenčnih količin iz Priloge IV k SGP SVET EVROPSKE UNIJE JE – ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: